
საქართველოს ფინანსური მონოტორინგის სამსახურის უფროსის 
ბრძანება №152

2004 წლის 16 ნოემბერი 
ქ. თბილისი

„საბაჟო ორგანოების მიერ ინფორმაციის მიღების, სისტემატიზაციის, დამუშავებისა და საქართველოს ფინანსური მონიტორინგის სამსახურისათვის გადაცემის წესის შესახებ“ დებულების დამტკიცების თაობაზე

„უკანონო შემოსავლის ლეგალიზაციის აღკვეთის ხელშეწყობის შესახებ’’ საქართველოს კანონის მე -10 მუხლისა და მე-15 მუხლის მე-4 პუნქტის შესაბამისად, ვბრძანებ:
1. დამტკიცდეს თანდართული დებულება „საბაჟო ორგანოების მიერ ინფორმაციის მიღების, სისტემატიზაციის, დამუშავებისა და საქართველოს ფინანსური მონიტორინგის სამსახურისათვის გადაცემის წესის შესახებ” (თანდართულ დანართებთან ერთად). 

2. საქართველოს ფინანსთა სამინისტროს საბაჟო დეპარტამენტმა ამ ბრძანების ამოქმედებიდან ერთი თვის ვადაში საქართველოს ფინანსური მონიტორინგის სამსახურს წარუდგინოს „საქართველოს ფინანსური მონიტორინგის სამსახურში საბაჟო საგუშაგოებისა და საბაჟო გამშვები პუნქტების აღრიცხვის ფორმები” (დანართი №2) თითოეული საგუშაგოსა და პუნქტის მიხედვით ცალ-ცალკე.

3. ეს ბრძანება ამოქმედდეს გამოქვეყნებისთანავე.

ნ. გეგუჩაძე

დებულება საბაჟო ორგანოების მიერ ინფორმაციის მიღების, სისტემატიზაციის, დამუშავებისა და საქართველოს ფინანსური მონიტორინგის სამსახურისათვის გადაცემის წესის შესახებ


მუხლი 1. ზოგადი დებულებები

1. წინამდებარე დებულება შემუშავებულია „უკანონო შემოსავლის ლეგალიზაციის აღკვეთის ხელშეწყობის შესახებ” საქართველოს კანონის, „საჯარო სამართლის იურიდიული პირის – საქართველოს ფინანსური მონიტორინგის სამსახურის შექმნისა და მისი დებულების დამტკიცების შესახებ” საქართველოს პრეზიდენტის 2003 წლის 16 ივლისის №354 ბრძანებულების, საქართველოს სხვა ნორმატიული აქტების საფუძველზე.

2. დებულება განკუთვნილია საქართველოს ფინანსათა სამინისტროს საბაჟო დეპარტამენტის ცენტრალური აპარატის, რეგიონალური საბაჟოებისა და მათში შემავალი სტრუქტურული ერთეულებისათვის. 

3. დებულება არეგულირებს საქართველოს ფინანსთა სამინისტროს საბაჟო დეპარტამენტის ცენტრალური აპარატის, რეგიონალური საბაჟოებისა და მათში შემავალი სტრუქტურული ერთეულების (საბაჟო საგუშაგოები და საბაჟო გამშვები პუნქტები) მიერ „უკანონო შემოსავლის ლეგალიზაციის აღკვეთის ხელშეწყობის შესახებ” საქართველოს კანონის შესაბამისად ინფორმაციის მიღების, სისტემატიზაციის, შენახვისა და საქართველოს ფინანსური მონიტორინგის სამსახურისათვის (შემდგომში – სამსახური) გადაცემის პირობებსა და წესებს.


მუხლი 2. ტერმინთა განმარტება

წინამდებარე დებულების მიზნებისათვის მასში გამოყენებულ ტერმინებს აქვს შემდეგი მნიშვნელობა:

 ა) საბაჟო ორგანოები – საქართველოს ფინანსთა სამინისტროს საბაჟო დეპარტამენტის ცენტრალური აპარატი, რეგიონალური საბაჟოები და მათში შემავალი სტრუქტურული ერთეულები (საბაჟო საგუშაგოები და საბაჟო გამშვები პუნქტები);  

 ბ) მონიტორინგი – საბაჟო ორგანოების მიერ „უკანონო შემოსავლის ლეგალიზაციის აღკვეთის ხელშეწყობის შესახებ” საქართველოს კანონის, საქართველოს ფინანსთა სამინისტროს და საქართველოს ფინანსური მონიტორინგის სამსახურის ნორმატიული აქტების შესაბამისად მონიტორინგს დაქვემდებარებული ნაღდი ფულის გადამაადგილებელი პირების იდენტიფიკაცია, მათ შესახებ ინფორმაციის აღრიცხვა, სისტემატიზაცია და სამსახურისათვის წარდგენა;

გ) პირის იდენტიფიკაცია – საქართველოს საბაჟო საზღვარზე 30 000 ლარზე ან სხვა ვალუტაში მის ეკვივალენტზე საერთო (ჯამური) ღირებულებით მეტი ნაღდი ფულის – ეროვნული და უცხოური ვალუტის გადამაადგილებელი ფიზიკური პირის ვინაობის დადგენა იურიდიული ძალის მქონე პირადობის დამადასტურებელი დოკუმენტების მეშვეობით;

დ) ნაღდი ფული – ეროვნულ და უცხოურ ვალუტაში ნაღდი ფულადი ბანკნოტები და მონეტები;

ე) მონიტორინგის განხორციელებაზე პასუხისმგებელი თანამშრომელი – საქართველოს ფინანსთა სამინისტროს საბაჟო დეპარატამენტის ის თანამშრომლები, რომლებსაც ეკისრებათ მონიტორინგის განხორციელებასთან დაკავშირებული სამუშაოების შესრულების უზრუნველყოფა და ენიჭებათ შესაბამისი უფლება-მოვალეობანი. 


მუხლი 3. საბაჟო ორგანოების მონიტორინგს დაქვემდებარებული ნაღდი ფულის გადაადგილება 
1. ამ დებულების მიზნებისათვის საბაჟო ორგანოების მონიტორინგს ექვემდებარება ნაღდი ფულის – ეროვნული და უცხოური ვალუტის საქართველოში შემოტანა და გატანა, თუ მათი საერთო (ჯამური) ღირებულება აღემატება 30 000 ლარს ან მის ეკვივალენტს სხვა ვალუტაში.

2. საქართველოს საბაჟო საზღვარზე ფიზიკური პირების მიერ გადაადგილებული ნაღდი ფულის – ეროვნული და უცხოური ვალუტის დეკლარირება ხორციელდება, კანონმდებლობით დადგენილი წესით.


მუხლი 4. საბაჟო ორგანოების ვალდებულებანი შიდა კონტროლის განხორციელებასთან დაკავშირებით

1. „უკანონო შემოსავლის ლეგალიზაციის აღკვეთის ხელშეწყობის შესახებ” საქართველოს კანონის მე-8 მუხლის შესაბამისად, საქართველოს ფინანსთა სამინისტროს საბაჟო დეპარტამენტი შეიმუშავებს და სათანადოდ გაფორმებული გადაწყვეტილებით ამტკიცებს შიდა ინსტრუქციას (შიდა კონტროლის წესს). 

2. შიდა კონტროლის განხორციელების ძირითად მიმართულებებად მიჩნეულ უნდა იქნეს:

ა) საქართველოს საბაჟო საზღვარზე 30 000 ლარზე ან სხვა ვალუტაში მის ეკვივალენტზე საერთო (ჯამური) ღირებულებით მეტი ნაღდი ფულის – ეროვნული და უცხოური ვალუტის გადამაადგილებელი ფიზიკური პირების იდენტიფიკაცია „უკანონო შემოსავლის ლეგალიზაციის აღკვეთის ხელშეწყობის შესახებ” საქართველოს კანონისა და ამ დებულების მოთხოვნათა შესაბამისად;            

ბ) მონიტორინგს დაქვემდებარებული ნაღდი ფულის გადამაადგილებელი პირების იდენტიფიკაციის შედეგად მიღებული ინფორმაციის სისტემატიზაცია, შენახვა და სამსახურისათვის წარდგენა;

გ) ფინანსური მონიტორინგის განხორციელებასთან დაკავშირებულ საკითხებზე თანამშრომლების პერიოდული სწავლება.

3. შიდა ინსტრუქციით (შიდა კონტროლის წესით) უნდა განისაზღვროს: 

ა) საბაჟო დეპარტამენტში მონიტორინგის განხორციელებაზე პასუხისმგებელი თანამშრომლების დანიშვნის ან შესაბამისი სტრუქტურული დანაყოფების შექმნის საკითხები; 

ბ) მონიტორინგის განმახორციელებელი საბაჟო ორგანოების თანამშრომლების ან შესაბამისი სტრუქტურული დანაყოფის (ასეთის არსებობის შემთხვევაში) ფუნქციები, უფლება-მოვალეობანი და პასუხისმგებლობა;

გ) ფინანსური მონიტორინგის განხორციელებასთან დაკავშირებული ინფორმაციის აღრიცხვის, სისტემატიზაციის და შენახვის წესი; 

დ) ამ დებულების მე-3 მუხლის პირველი პუნქტის მოთხოვნის შესაბამისად მონიტორინგს დაქვემდებარებული ნაღდი ფულის გადამაადგილებელი პირების მიერ „ფიზიკური პირის საბაჟო დეკლარაციაში” დაფიქსირებული ინფორმაციის რეგიონალური საბაჟოებიდან (საბაჟო საგუშაგოები და საბაჟო გამშვები პუნქტები) საბაჟო დეპარტამენტისათვის მიწოდების წესი;

ე) რეგიონალური საბაჟოებიდან და მათში შემავალი სტრუქტურული ერთეულებიდან (საბაჟო საგუშაგოები და საბაჟო გამშვები პუნქტები) მიღებული ინფორმაციის საფუძველზე საბაჟო დეპარტამენტის მიერ შედგენილი ანგარიშგების სპეციალური ფორმებისა და სხვა მასალების (ინფორმაციის) სამსახურში წარდგენის წესი; 

ვ) მონიტორინგის განხორციელებასთან დაკავშირებით საბაჟო საგუშაგოებისა და საბაჟო-გამშვები პუნქტების სხვა თანამშრომლების (სტრუქტურული ერთეულების), მათ შორის, ხელმძღვანელი მუშაკების ფუნქციები, უფლებები და პასუხისმგებლობის საკითხები. 

4. მონიტორინგის განხორციელებაზე პასუხისმგებელი თანამშრომელი ან სტრუქტურული დანაყოფი საქმიანობის პროცესში უნდა ხელმძღვანელობდეს „უკანონო შემოსავლის ლეგალიზაციის აღკვეთის ხელშეწყობის შესახებ” საქართველოს კანონით, ამ დებულებით, შიდა ინსტრუქციით, სამსახურის მითითებებით და საქართველოს ფინანსთა სამინისტროს  მიერ გამოცემული შესაბამისი ნორმატიული აქტებით. 


მუხლი 5. საბაჟო ორგანოების ვალდებულებები იდენტიფიკაციასა და საიდენტიფიკაციო მონაცემების (დოკუმენტების) აღრიცხვასთან დაკავშირებით 

1. საბაჟო ორგანოები ვალდებულნი არიან მოახდინონ ამ დებულების მე-3 მუხლის პირველი პუნქტით განსაზღვრული, მონიტორინგს დაქვემდებარებული ნაღდი ფულის გადამაადგილებელი პირების იდენტიფიკაცია. 

2. იდენტიფიკაციის შედეგად შესაძლებელი უნდა იყოს დადგინდეს შემდეგი მონაცემები:

ა) სახელი, გვარი; 

ბ) მოქალაქეობა; 

გ) პასპორტის ნომერი და პირადი ნომერი; 

დ) დაბადების თარიღი;

ე) მუდმივი (რეგისტრირებული) საცხოვრებელი ადგილი.

3. ამ მუხლის მე-2 პუნქტში მითითებული ინფორმაციის გარდა, უნდა დაფიქსირდეს აგრეთვე შემდეგი მონაცემები:

ა) ქვეყანა, საიდანაც ჩამოვიდა პიროვნება;

ბ) ქვეყანა რომელშიც მიემგზავრება პიროვნება.

4. პირის იდენტიფიკაციისათვის საჭირო დოკუმენტია: შესაბამისი ქვეყნის სათანადო ორგანოს მიერ გაცემული პასპორტი. 


მუხლი 6. საბჟო დეპარტამენტის ვალდებულებანი ინფორმაციის (დოკუმენტების) შენახვასთან დაკავშირებით

1. საბაჟო დეპარტამენტი ვალდებულია ამ დებულების მე-3 მუხლის პირველი პუნქტით განსაზღვრული ნაღდი ფულის გადამაადგილებელი პირების მიერ შევსებული „ფიზიკური პირის საბაჟო დეკლარაცია“ შეინახოს მათ მიერ საბაჟო საზღვრის გადაკვეთის მომენტიდან არანაკლებ 6 წლის განმავლობაში. ექვსი წლის ვადით შენახვას ექვემდებარება აგრეთვე ამ დებულების მე-7 მუხლით გათვალისწინებული ანგარიშგების სპეციალური ფორმები როგორც ნაბეჭდი, ისე ელექტრონული სახით.

2. ფინანსურ მონიტორინგთან დაკავშირებული ინფორმაცია (დოკუმენტები) უნდა იყოს სისტემატიზებული, აღრიცხული და შენახული ისე, რომ საჭიროების შემთხვევაში შესაძლებელი იყოს მისი უმოკლეს ვადაში მოძიება და ამოღება. 


მუხლი 7. საბაჟო დეპარტამენტის ვალდებულებანი ანგარიშგების ფორმების წარდგენასთან დაკავშირებით

1. მიღებულ ინფორმაციას საბაჟო დეპარტამენტი ანგარიშგების სპეციალური ფორმებისა და სხვა სახით უგზავნის (წარუდგენეს) სამსახურს როგორც წერილობითი, ისე ელექტრონული ფორმით. 

2. სამსახურისათვის ინფორმაციის წერილობით მიწოდება გულისხმობს მონიტორინგის განხორციელებაზე საბაჟო დეპარტამენტის პასუხისმგებელი თანამშრომლის ან ამ მიზნებისათვის შექმნილი სპეციალური სტრუქტურული დანაყოფის მიერ ანგარიშგების სპეციალური ფორმების შევსებასა და გაგზავნას (წარდგენას). ანგარიშგების სპეციალური ფორმა განსაზღვრულია ამ დებულების დანართის სახით (დანართი №1). ანგარიშგების ფორმა გაგზავნილი (ან წარდგენილი) უნდა იქნეს ფიზიკური პირის მიერ საბაჟო საზღვრის გადაკვეთიდან 3 სამუშაო დღის განმავლობაში. 

3. ინფორმაციის ელექტრონული ფორმით გაგზავნა (წარდგენა) გულისხმობს შევსებული ანგარიშგების ფორმის, სამსახურში შემუშავებული ელექტრონული „ფაილის“ სახით გაგზავნას (წარდგენას) სამსახურის ელექტრონული ფოსტის მისამართზე, ან ელექტრონული მატარებლით (დისკეტით) პირის მიერ საბაჟო საზღვრის გადაკვეთიდან 3 სამუშაო დღის განმავლობაში. 

4. თუ ანგარიშგების სპეციალური ფორმის გაგზავნა (წარდგენა) ობიექტური მიზეზების გამო ვერ ხერხდება ამ მუხლის მე-2 და მე-3 პუნქტებში მითითებულ ვადებში, საბაჟო ორგანოს ხელთ არსებული ინფორმაცია უნდა მიეწოდოს საქართველოს ფინანსური მონიტორინგის სამსახურს კომუნიკაციის არსებული საშუალებით (ტელეფონით, ფაქსით, ელექტრონული ფოსტით). ზემოაღნიშნული საშუალებით ინფორმაციის მიწოდების მიუხედავად, საბაჟო დეპარტამენტი ვალდებულია ინფორმაციის მიწოდებიდან არა უგვიანეს 3 სამუშაო დღისა საქართველოს ფინანსური მონიტორინგის სამსახურს გაუგზავნოს (წარუდგინოს) სათანადოდ შევსებული ანგარიშგების სპეციალური ფორმა, რომელშიც უნდა აღინიშნოს ინფორმაციის მიწოდების საშუალება, ზუსტი დრო, გამგზავნი და მიმღები პირები, აგრეთვე ანგარიშგების სპეციალური ფორმის დაგვიანებით წარდგენის მიზეზები.

5. ანგარიშგების სპეციალური ფორმის ნაბეჭდი სახით სამსახურისათვის გაგზავნა (წარდგენა) ხდება დაბეჭდილი კონვერტით, საბაჟოს უფლებამოსილი თანამშრომლის საშუალებით ან შეკვეთილი საფოსტო გზავნილის სახით. კონვერტზე უნდა აღინიშნოს გამომგზავნის მისამართი, ადრესატი („საქართველოს ფინანსური მონიტორინგის სამსახური”), მისი მისამართი – 0105, საქართველო, ქ. თბილისი, თავისუფლების მოედანი №7, მე-7 სართული და გრიფი „კონფიდენციალური“.  

6. ანგარიშგების სპეციალური ფორმის ელექტრონული ვერსიის ელექტრონული ფოსტის მეშვეობით გადაცემა ხდება დაშიფრული „ფაილის” სახით ელექტრონული ფოსტის შემდეგ მისამართზე: „str@fms.gov.ge”. ელექტრონული ფოსტის საშუალებით სამსახურისათვის გადასაცემი კონფიდენციალური ინფორმაციის კოდირება ხდება სამსახურის მიერ შემუშავებული წესის მიხედვით.

7. ანგარიშგების ფორმა უნდა დაიბეჭდოს ორ ეგზემპლარად, რომელთაგან თითოეული უნდა დამოწმდეს საბაჟო დეპარტამენტის შიდა ინსტრუქციით განსაზღვრული, საბოლოო გადაწყვეტილების მიღებაზე პასუხისმგებელი, საამისოდ უფლებამოსილი პირის ხელმოწერით. ფორმის ერთი ეგზემპლარი ეგზავნება სამსახურს, ხოლო მეორე – რჩება საბაჟო დეპარტამენტში და ექვემდებარება შენახვას არანაკლებ 6 წლის განმავლობაში.

8. საბაჟო დეპარტამენტი ვალდებულია აწარმოოს სამსახურისათვის გაგზავნილი (ან წარდგენილი) ანგარიშგების ფორმების აღრიცხვა, რომელიც უნდა ითვალისწინებდეს ანგარიშგების თითოეული ფორმისათვის ინდივიდუალური ნომრის მინიჭებას. ანგარიშგების ფორმების ნუმერაცია უნდა იყოს თანმიმდევრული ყოველი კალენდარული წლის განმავლობაში და უნდა აისახებოდეს სპეციალურ ჟურნალში, რომლის გვერდები უნდა იყოს დანომრილი. 

9. ანგარიშგების სპეციალური ფორმა ივსება სრულად. თუ ფორმით გათვალისწინებული რომელიმე მონაცემი უცნობია, შესაბამის გრაფაში უნდა ჩაიწეროს: „ინფორმაცია არ გაგვაჩნია”, ხოლო, თუ კონკრეტული შემთხვევის თავისებურებებიდან გამომდინარე, ფორმის რომელიმე გრაფის შევსება არ არის საჭირო, შესაბამისი გრაფა უნდა შეივსოს „——” სიმბოლოებით.

10. თუ ანგარიშგების სპეციალური ფორმის რომელიმე გრაფაში არ არის საკმარისი ადგილი არსებული ინფორმაციის სრულად ჩასაწერად, ფორმას უნდა დაერთოს დამატებითი ფურცელი (ფურცლები), რომელშიც დაწვრილებით აისახება საჭირო ინფორმაცია. თითოეული ფურცლის თავში უნდა მიეთითოს იმ ფორმის და გრაფის ნომრები, რომლის დანართსაც იგი წარმოადგენს. თითოეული ფურცელი დამოწმებული უნდა იყოს ინსტრუქციით განსაზღვრული, საბოლოო გადაწყვეტილების მიღებაზე პასუხიმგებელი პირის ხელმოწერით. 


მუხლი 8. სამსახურისათვის დამატებითი ინფორმაციის მიწოდების წესი

1. „უკანონო შემოსავლის ლეგალიზაციის აღკვეთის ხელშეწყობის შესახებ” საქართველოს კანონის მე-10 მუხლის მე-4 პუნქტის „ა” ქვეპუნქტის შესაბამისად სამსახურს უფლება აქვს საბაჟო ორგანოებისაგან მოითხოვოს დამატებითი ინფორმაცია, ხოლო „ე“ ქვეპუნქტის შესაბამისად, კანონით დადგენილი წესით, მოითხოვოს ინფორმაცია და მის ხელთ არსებული დოკუმენტები (კონფიდენციალურის ჩათვლით). საბაჟო ორგანოები ვალდებულნი არიან სამსახურს მიაწოდონ მის მიერ მოთხოვნილი ინფორმაცია მოთხოვნის მიღებიდან არაუგვიანეს 3 სამუშაო დღის განმავლობაში.

2. „ტერორისტთა და ტერორიზმის ხელშემწყობ პირთა სიის შესახებ” სამსახურის სამართლებრივი აქტებით განსაზღვრულ ან უკანონო შემოსავლის ლეგალიზების პროცესთან სამსახურის წერილობითი მითითებების შესაბამისად, შესაძლოდ დაკავშირებულ პირთა საქართველოს საბაჟო საზღვარზე გადაადგილება და სხვა კონკრეტული ფაქტები (გარემოებები) სამსახურს უნდა ეცნობოს ანგარიშგების წარდგენის ამ დებულებით განსაზღვრული წესით. 


მუხლი 9. საქართველოს ფინანსური მონიტორინგის სამსახურის მონაცემთა ბაზაში საბაჟო ორგანოების – საბაჟო საგუშაგოებისა და საბაჟო გამშვები პუნქტების შესახებ ინფორმაციის შეტანა

1. ნაღდი ფულის საქართველოში შემოტანისა და გატანის მონიტორინგის თაობაზე სამსახურის მიერ მიღებული ინფორმაციის სისტემატიზაციისა და ანალიტიკური სამუშაოების განხორციელებისათვის, სამსახურის მიერ „უკანონო შემოსავლის ლეგალიზაციის აღკვეთის ხელშეწყობის შესახებ“ საქართველოს კანონის მე-10 მუხლის მე-5 პუნქტის „ა“ ქვეპუნქტის თანახმად, შექმნილი მონაცემთა ბაზის სრულყოფის მიზნით, საბაჟო დეპარტამენტმა სამსახურს უნდა წარუდგინოს ამ დებულებასთან ერთად დამტკიცებული (დანართი №2), „საქართველოს ფინანსური მონიტორინგის სამსახურში საბაჟო საგუშაგოებისა და საბაჟო გამშვები პუნქტების აღრიცხვის ფორმა“, თითოეული საბაჟო საგუშაგოსა და საბაჟო გამშვები პუნქტის მიხედვით ცალ-ცალკე, რომელიც უნდა იყოს შევსებული სრულად და დამოწმებული საბაჟო დეპარტამენის ხელმძღვანელის ხელმოწერით.

2. აღრიცხვის ფორმაში დაფიქსირებული ნებისმიერი ინფორმაციის (მათ შორის, მონიტორინგის განხორციელებაზე პასუხისმგებელი თანამშრომლის) შეცვლის შემთხვევაში საბაჟო დეპარტამენტი ვალდებულია ცვლილების განხორციელებიდან არა უგვიანეს 3 სამუშაო დღისა აღრიცხვის ფორმის მეშვეობით სამსახურს გადასცეს განახლებული ინფორმაცია.


მუხლი 10. მონიტორინგის განხორციელებასთან დაკავშირებული პასუხისმგებლობა

1. ზედამხედველობას საბაჟო ორგანოების მიერ „უკანონო შემოსავლის ლეგალიზაციის აღკვეთის ხელშეწყობის შესახებ’’ საქართველოს კანონითა და ამ დებულებით დადგენილი ნორმებისა და მოთხოვნების დაცვაზე ახორციელებს საქართველოს ფინანსთა სამინისტრო.

2. „უკანონო შემოსავლის ლეგალიზაციის აღკვეთის ხელშეწყობის შესახებ’’ საქართველოს კანონითა და ამ დებულებით დადგენილი ნორმებისა და მოთხოვნების დარღვევისათვის მონიტორინგის განხორციელებაზე პასუხისმგებელი პირები ამ დებულების მოთხოვნების დარღვევისათვის პასუხს აგებენ კანონმდებლობით დადგენილი წესით.

მონიტორინგის                                                                  სამსახურის ორგანოებისათვის (№11)

უფროსის
2004 წლის 16 ნოემბრის                                                 გამოგზავნის მიერ მინიჭებული №---------------

№152ბრძანებით                                                       ფმს-ში გამოგზავნის თარიღი--------------

დამტკიცებული                                                      ფმს-ს მიერ მინიჭებული №-------------

დებულების დანართი № 1

საქართველოს ფინანსური

მონიტორინგის სამსახურის უფროსის
2004 წლის 16 ნოემბრის №152

ბრძანებით დამტკიცებული

დებულების დანართი № 2
საქართველოს ფინანსური მონიტორინგის სამსახურში საბაჟო საგუშაგოების, საბაჟო-გამშვები პუნქტების აღრიცხვის ფორმა
	

	
	საბაჟო საგუშაგოს, საბაჟო-გამშვები პუნქტის სააღრიცხვო კოდი (1):


	
	ნაწილი 1

	ფორმის სახე: პირველადი □  შეცვლილი □  

	1. საბაჟო საგუშაგოს ან საბაჟო გამშვები პუნქტის სრული დასახელება:

	

	2. იურიდიული მისამართი:

	

	(1) ივსება საქართველოს ფინანსური მონიტორინგის სამსახურის მიერ

	
	ნაწილი 2

	3. საბაჟო საგუშაგოს, საბაჟო-გამშვები პუნქტის ხელმძღვანელობაზე უფლებამოსილი პირი(2)

	

	თანამდებობა:

	სახელი: 

	გვარი:

	მამის სახელი:

	ტელეფონი:

	დაბადების თარიღი (დღე, თვე, წელი):

	პირადობის მოწმობის ნომერი:

	პირადი ნომერი:

	პირადობის მოწმობის გაცემის თარიღი (დღე, თვე, წელი):

	პირადობის მოწმობის გამცემი ორგანო:

	

	(2) იმ ხელმძღვანელის მონაცემები, რომლის უშუალო დაქვემდებარებაში იმყოფება მონიტორინგის განხორციელებაზე პასუხისმგებელი თანამშრომელი ან სტრუქტურული ერთეული 

	საბაჟო ორგანოს ხელმძღვანელის ხელმოწერა

	4. მონიტორინგის განხორციელებაზე პასუხისმგებელი სტრუქტურული ერთეული ან თანამშრომელი (3)

	4.1. დასახელება (სტრუქტურული ერთეულის შემთხვევაში):

	4.2. სტრუქტურული ერთეულის ხელმძღვანელი ან მონიტორინგის განხორციელებაზე პასუხისმგებელი თანამშრომელი 

	თანამდებობა:

	სახელი: 

	გვარი:

	მამის სახელი:

	ტელეფონი:

	ფაქსი:

	ელექტრონული ფოსტა:

	დაბადების თარიღი (დღე, თვე, წელი):

	დაბადების ადგილი:

	პირადობის მოწმობის ნომერი:

	პირადი ნომერი:

	პირადობის მოწმობის გაცემის თარიღი (დღე, თვე, წელი):

	პირადობის მოწმობის გამცემი ორგანო:

	

	(3) იმ შემთხვევაში, თუ მონიტორინგის განხორციელებაზე პასუხისმგებელი არის ერთზე მეტი თანამშრომელი, ნაწილი 3 ივსება თითოეული მათგანისათვის 

	
	ნაწილი 4

	5. იმ პირის სახელი, გვარი, თანამდებობა და ხელმოწერის ნიმუში, რომელსაც საბაჟო დეპარატამენტის სათანადოდ გაფორმებული გადაწყვეტილებით მინიჭებული აქვს საქართველოს ფინანსური მონიტორინგის სამსახურში წარსადგენი მასალების (მ.შ. ანგარიშგების ფორმების) ხელმოწერის უფლებამოსილება (4)

	

	

	

	

	(4) იმ შემთხვევაში, თუ ასეთი უფლებამოსილება მინიჭებული აქვს ერთზე მეტ თანამშრომელს, ნაწილი 4 ივსება თითოეული მათგანისათვის

	საბაჟო ორგანოს ხელმძღვანელის ხელმოწერა

	თარიღი:


კონფიდენციალური


საქართველოს ფინანსური მონიტორინგის სამსახურის უფროსის


2004 წლის 16 ნოემბრის №152ბრძანებით


დამტკიცებული დებულების


დანართი №1

